CELEX: 62009CN0355
Language: et
Date: 2009-09-03 00:00:00
Title: Kohtuasi C-355/09: 3. septembril 2009 esitatud hagi — Euroopa Ühenduste Komisjon versus Iirimaa

24.10.2009   
            
            
               ET
            
            
               Euroopa Liidu Teataja
            
            
               C 256/16
            
         3. septembril 2009 esitatud hagi — Euroopa Ühenduste Komisjon versus Iirimaa
   (Kohtuasi C-355/09)
   2009/C 256/30
   Kohtumenetluse keel: inglise
   
      Pooled
   
   
      Hageja: Euroopa Ühenduste Komisjon (esindajad: P. Oliver, A.-A. Gilly)
   
      Kostja: Iirimaa
   
      Hageja nõuded
   
   
               —
            
            
               Tuvastada, et kuna Iirimaa ei ole vastu võtnud vajalikke õigusnorme määruse (EÜ) nr 273/2004 (1) artiklite 10 ja 12 rakendamiseks, ei ole teavitanud komisjoni kõnealuse määruse artikli 16 kohaselt nimetatud meetmetest ja ei ole vastu võtnud vajalikke õigusnorme määruse (EÜ) nr 111/2005 (2) artikli 26 lõike 3 ja artikli 31 rakendamiseks, on Iirimaa rikkunud oma kohustusi, mis tulenevad määrusest (EÜ) nr 271/2004 narkootikumide lähteainete kohta ja määrusest (EÜ) nr 111/2005, millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad;
            
         
               —
            
            
               mõista kohtukulud välja Iirimaalt.
            
         
      Väited ja peamised argumendid
   
   Liikmesriigid on kohustatud võtma määruste järgimiseks vajalikud meetmed nimetatud määrustes kehtestatud tähtajaks ja teavitama komisjoni nendest meetmetest. Iiri valitsus ei ole võtnud määruse (EÜ) nr 271/2004 narkootikumide lähteainete kohta artiklite 10, 12 ja 16 rakendamiseks vajalikke meetmeid ega komisjoni neist teavitanud. Iiri valitsus ei ole võtnud ka määruse (EÜ) nr 111/2005, millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad, artikli 26 lõike 3 ja artikli 31 kohaseid meetmeid.
   
      (1)  Komisjoni 11. veebruari 2004. aasta määrus (EÜ) nr 273/2004, narkootikumide lähteainete kohta (ELT L 47, lk 1).
   
      (2)  Nõukogu 22. detsembri 2004. aasta määrus (EÜ) nr 111/2005, millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad (ELT L 22, lk 1).